L 349/28 Jurnalul Oficial al Uniunii Europene 21.12.2013 REGULAMENTUL DELEGAT (UE) NR. 1391/2013 AL COMISIEI din 14 octombrie 2013 de modificare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene în ceea ce priveşte lista proiectelor de interes comun a Uniunii COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 347/2013 al Parla- mentului European şi al Consiliului din 17 aprilie 2013 privind liniile directoare pentru infrastructurile energetice trans- europene, de abrogare a Deciziei nr. 1364/2006|CE şi de modi- ficare a Regulamentelor (CE) nr. 713/2009, (CE) nr. 714/2009 şi (CE) nr. 715/2009 (!), în special articolul 3 alineatul (4), întrucât: Regulamentul (UE) nr. 347/2013 stabileşte un nou cadru pentru planificarea infrastructurii şi implementarea proiectelor în perioada ante și post 2020. El stabilește nouă coridoare prioritare de infrastructură geografică strategică în domeniile energiei electrice, gazelor şi petrolului și trei domenii prioritare la nivelul Uniunii pentru autostrăzile de energie electrică, rețelele inteligente şi reţelele de transport al dioxidului de carbon, stabilind un proces transparent și favorabil incluziunii pentru a identifica proiecte concrete de interes comun (PIC). Proiectele etichetate ca proiecte de interes comun vor beneficia de accelerarea şi simplificarea procedurilor de acordare a permiselor, de un tratament reglementar mai bun şi — dacă este cazul — de sprijin financiar în cadrul mecanismului conectarea Europei (MCE). În conformitate cu articolul 3 alineatul (4) din Regula- mentul (UE) nr. 347/2013, Comisia trebuie să fie împu- ternicită să adopte acte delegate pentru a stabili lista proiectelor de interes comun a Uniunii (lista Uniunii) pe baza listelor regionale adoptate de organismele deci- zionale ale grupurilor regionale, astfel cum se stabileşte în regulamentul menționat anterior. Propunerile de proiecte prezentate pentru a fi incluse în prima listă a Uniunii cu proiectele de interes comun au fost evaluate în cadrul grupurilor regionale instituite prin Regulamentul (UE) nr. 347/2013 şi formate din repre- zentanți ai statelor membre, ai autorităților naționale de reglementare, ai operatorilor de sisteme de transport () JO L 115, 25.4.2013, p. 39. (OST), precum şi ai Comisiei, Agenției pentru Cooperarea Autorităţilor de Reglementare din Domeniul Energiei („agenția”) și Rețelei europene a operatorilor de sisteme de transport de energie electrică și gaze naturale (ENTSO- E şi ENTSO-G). În contextul lucrărilor grupurilor regionale, au fost consultate organizațiile care reprezintă părţile interesate relevante, inclusiv producătorii, operatorii sistemelor de distribuție, furnizorii, consumatorii şi organizațiile pentru protecția mediului. Proiectul de liste regionale a fost aprobat la 13 iulie 2013, cu ocazia unei reuniuni la nivel tehnic la care au participat reprezentanți ai Comisiei şi ai statelor membre în cauză. După avizul agenției cu privire la proiectele de liste regionale, prezentat la 17 iulie 2013, listele regionale finale au fost adoptate de organismele deci- zionale ale grupurilor regionale la 24 iulie 2013. Toate proiectele propuse au obţinut aprobarea statelor membre pe al căror teritoriu urmează să se desfăşoare, în confor- mitate cu articolul 172 din TFUE şi cu articolul 3 alineatul (3) litera (a) din Regulamentul (UE) nr. 347|2013. Lista proiectelor de interes comun a Uniunii se bazează pe listele regionale finale. Unul dintre proiecte a fost eliminat din listă, ca urmare a discuțiilor aflate în desfăşurare cu privire la desemnarea siturilor Natura 2000. Proiectele conținute în această primă listă a Uniunii au fost evaluate în funcţie de criteriile pentru proiectele de interes comun prevăzute la articolul 4 din Regulamentul (UE) nr. 347/2013 și s-a constatat că îndeplinesc aceste criterii. A fost asigurată coerența transregională, luându-se în considerare avizul agenției prezentat la 17 iulie 2013. PIC sunt enumerate în funcţie de ordinea coridoarelor prioritare stabilite în anexa I la Regulamentul (UE) nr. 347[2013. Lista nu conține ierarhizarea proiectelor.